CELEX: 52018DP0012
Language: hu
Date: 2018-01-17 00:00:00
Title: Az Európai Parlament határozata az uniós kibocsátásiegység-forgalmi jegyzék létrehozásáról szóló 389/2013/EU bizottsági rendelet módosításáról szóló bizottsági rendelettervezet ellenzésének mellőzéséről (D054274-02 – 2017/3013(RPS))

19.12.2018   
            
            
               HU
            
            
               Az Európai Unió Hivatalos Lapja
            
            
               C 458/76
            
         
      P8_TA(2018)0012
      Végrehajtási intézkedés ellenzésének mellőzése: az uniós kibocsátásiegység-forgalmi jegyzék létrehozása
      Az Európai Parlament határozata az uniós kibocsátásiegység-forgalmi jegyzék létrehozásáról szóló 389/2013/EU bizottsági rendelet módosításáról szóló bizottsági rendelettervezet ellenzésének mellőzéséről (D054274-02 – 2017/3013(RPS))
      (2018/C 458/09)
      
         Az Európai Parlament,
      
                  —
               
               
                  tekintettel az uniós kibocsátásiegység-forgalmi jegyzék létrehozásáról szóló 389/2013/EU bizottsági rendelet módosításáról szóló bizottsági rendelet tervezetére (D054274-02),
               
            
                  —
               
               
                  tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 12. és 19. cikkére,
               
            
                  —
               
               
                  tekintettel a fenti irányelv 23. cikkének (1) bekezdésében említett bizottság 2017. november 30-i véleményére,
               
            
                  —
               
               
                  tekintettel a Bizottság 2017. december 5-i levelére, amelyben annak kinyilvánítására kéri az Európai Parlamentet, hogy nem ellenzi a rendelet tervezetét,
               
            
                  —
               
               
                  tekintettel a Környezetvédelmi, Közegészségügyi és Élelmiszer-biztonsági Bizottság által a Bizottsági Elnökök Értekezletének elnökéhez intézett 2018. január 11-i levélre,
               
            
                  —
               
               
                  tekintettel a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat (2) 5a. cikkére,
               
            
                  —
               
               
                  tekintettel a Környezetvédelmi, Közegészségügyi és Élelmiszer-biztonsági Bizottság határozatra irányuló ajánlására,
               
            
                  —
               
               
                  tekintettel eljárási szabályzata 106. cikke (4) bekezdésének d) pontjára és 105. cikkének (6) bekezdésére,
               
            
                  —
               
               
                  tekintettel arra, hogy az eljárási szabályzata 105. cikke (6) bekezdésének harmadik és negyedik franciabekezdésében említett határidőn belül – amely 2018. január 17-én járt le – nem érkezett kifogás,
               
            
                  A.
               
               
                  mivel az uniós kibocsátáskereskedelmi rendszer („EU ETS”) környezeti integritásának védelme érdekében a légijármű-üzemeltetőknek és az EU ETS-ben részt vevő egyéb üzemeltetőknek tilos olyan tagállam által kiadott egységeket használniuk, amely tekintetében megszűntek a légijármű-üzemeltetőkre és egyéb üzemeltetőkre vonatkozó kötelezettségek, és ebből a célból el kell fogadni a szükséges védintézkedéseket;
               
            
                  B.
               
               
                  mivel a 2003/87/EK irányelv 19. cikke felhatalmazza a Bizottságot, hogy intézkedéseket fogadjon el a kibocsátásiegység-forgalmi jegyzékek egységesített és biztonságos rendszerére vonatkozóan az ellenőrzéssel történő szabályozási bizottsági eljárással összhangban;
               
            
                  C.
               
               
                  mivel 2017. december 8-án a Bizottság hivatalosan benyújtotta a Parlamentnek az uniós kibocsátásiegység-forgalmi jegyzék létrehozásáról szóló 389/2013/EU bizottsági rendelet módosításáról szóló bizottsági rendelettervezetet („ellenőrzéssel történő szabályozási bizottsági eljárás szerinti intézkedés tervezete”), így kezdetét vette a Parlament rendelkezésére álló három hónapos ellenőrzési időszak, amelynek során ellenezhette az említett jogalkotási aktus tervezetét;
               
            
                  D.
               
               
                  mivel az ellenőrzéssel történő szabályozási bizottsági eljárás szerinti intézkedés tervezetében szereplő védintézkedéseknek sürgősen életbe kell lépniük, hogy már 2018-ban lehetővé váljon az egységek díjmentes átadása, nemzetközi jóváírások ellenében történő megszerzése vagy árverezése, és mivel a Parlament rendelkezésére álló három hónapos ellenőrzési időszak teljes kihasználása esetén nem maradna elegendő idő arra, hogy az ellenőrzéssel történő szabályozási bizottsági eljárás szerinti intézkedés tervezete még a 2018-ra szóló egységek kibocsátása előtt hatályba léphessen;
               
            
               
                  1.
               
               
                  kijelenti, hogy nem ellenzi a bizottsági rendelet tervezetét;
               
            
               
                  2.
               
               
                  utasítja elnökét, hogy továbbítsa ezt a határozatot a Bizottságnak és tájékoztatás céljából a Tanácsnak.
               
            
         (1)  HL L 275., 2003.10.25., 32. o.
      
      
         (2)  HL L 184., 1999.7.17., 23. o.